Tallinn on maailma linnade seas fotojäädvustuste arvult 218. paik. Eesti lähiümbrusest on Peterburi maailmas 96., Stockholm 128. ja Helsingi 155. positsioonil, ilmneb geograafiliselt seostatud fotovahendusvõrgu Panoramio andmetest.

Tallinna enim pildistatud objekt on Aleksander Nevski katedraal, teisel positsioonil on fotode tegemise arvult Kohtuotsa vaateplatvorm ja kolmandal Patkuli vaateplatvorm Toompeal. Sageduselt neljas pildistatud objekt Tallinnas on on Kiek in de Kök'i suurtükitorn, viies Raekoja plats, kuues Russalka monument, seitsmes Paks Margareeta, kaheksas Oleviste kirik, üheksas Raekoja hoone ja kümnes Toompea tervikuna.

Eestis järgnevad Tallinnale pildistatavuselt Tartu, mis on maailmas 1215. positsioonil, kolmas on Narva (maailmas 1262. kohal), neljas Pärnu (1917. kohta üleilmselt), viies Kuressaare (3468. koht maailmas).

Maailma enimpildistatud linnadest on Panoramio andmetel esimesel positsioonil New York, teine on Rooma, kolmas on Barcelona, neljas on Pariis, viies Istanbul, kuues Veneetsia.